'আমার চেয়েও প্রতিভাবান ছিলেন সুশান্ত', মুখ খুললেন সইফ আলি খান - Kolkata24x7 | Read Latest Bengali News, Breaking News in Bangla from West Bengal's Leading online Newspaper
Home বিনোদন বলিউড ‘আমার চেয়েও প্রতিভাবান ছিলেন সুশান্ত’, মুখ খুললেন সইফ আলি খান
মুম্বই- সুশান্ত সিং রাজপুতের মৃত্যুতে শোকস্তব্ধ তাঁর অনুরাগীরা। এবার তাঁর সম্পর্কে মুখ খুললেন অভিনেতা সইফ আলি খান। সইফ কন্যা সারা আলি খান তার কেরিয়ার শুরু করেছেন কেদারনাথ ছবির মাধ্যমে। প্রথম ছবিতেই তাঁর নায়ক ছিলেন সুশান্ত সিং রাজপুত। সুশান্তের শেষ ছবি দিল বেচারা তে একটি ক্যামিও রোলে অভিনয় করেছেন সইফ আলি খান।
সুশান্ত সম্পর্কে সইফ এক সংবাদমাধ্যমের কাছে বলছেন, সুশান্ত সত্যিই একজন গুণী এবং খুব সুন্দর দেখতে অভিনেতা ছিলেন। এমনকি সইফ জানিয়েছেন, তিনি মনে করেছিলেন সুশান্তের ভবিষ্যৎ উজ্জ্বল। ফিল্মের সেটে সুশান্তর সঙ্গে খুবই বিনয়ী আচরণ করেছিলেন এবং তাঁর ক্যামিও চরিত্রটি নিয়ে খুব খুশি ছিলেন। জানিয়েছেন সেক্রেড গেমস ওয়েব সিরিজ এর অভিনেতা।
সইফ জানিয়েছেন, জ্যোতির্বিদ্যা, দর্শন সহ নানা বিষয় নিয়ে কথা বলতে ভালোবাসতেন সুশান্ত। এমনকি তিনি মনে করেছিলেন সুশান্ত তাঁর চেয়েও গুণী অভিনেতা।
গত ১৪ জুন বান্দ্রার ফ্ল্যাট থেকে উদ্ধার হয় সুশান্ত সিং রাজপুত এর ঝুলন্ত দেহ। পুলিশ প্রাথমিক তদন্ত থেকে জানাচ্ছে তিনি আত্মঘাতী হয়েছেন। বহুদিন ধরে অবসাদে ভুগছিলেন তিনি। যদিও একের পর এক নানা রকমের তথ্য উঠে আসার ফলে সুশান্তের অনুরাগীরা মানতে নারাজ যে তিনি আত্মহত্যা করেছিলেন। অনেকেই মনে করছেন আত্মহত্যা করলেও তার পিছনে রয়েছে বড় রহস্য। তাই ঘটনাটির বিষয়ে তদন্ত করছে মুম্বই পুলিশ।
এছাড়াও সুশান্তের কয়েকজন বন্ধুরা জানিয়েছেন, সুশান্ত বিগত কয়েক মাস ধরে ভাবতেন কেউ তাঁর ভাবমূর্তি নষ্ট করার চেষ্টা করছে। কয়েক মাস ধরে আতঙ্কে দিন কাটাচ্ছিলেন সুশান্ত। প্রায়ই বলতেন কেউ তাঁর কেরিয়ার ধ্বংস করে দিতে চাইছে। প্রয়াত অভিনেতার মৃত্যু ঘিরে ক্রমশ রহস্য দানা বাঁধছে। ঘটনার তদন্ত করছে মুম্বই পুলিশ।
Previous articleকরোনা উদ্বেগ বাড়াচ্ছে মালদহে, আক্রান্ত আরও ২৮
Next article২৪ ঘন্টায় আক্রান্ত ৫৩ হাজার, করোনা রুখতে পারছে না আমেরিকা